**Mesto Vrútky**

 Predkladacia správa

*Určené: na zasadnutie Mestského zastupiteľstva vo Vrútkach dňa 11.11.2014.*

**Názov materiálu: Návrh Všeobecne záväzného nariadenia č. 9/2014 o  dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok**

**Materiál obsahuje:** - predkladacia správa

 - dôvodová správa

- návrh VZN

***Návrh na* uznesenie :**

**Mestské zastupiteľstvo vo Vrútkach**

**s c h v a ľ u j e Všeobecne záväzné nariadenie č. 9/2014 o dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok**

Vo Vrútkach, 27.10..2014

...................................................

 podpis predkladateľa

**Dôvodová správa k návrhu Všeobecne záväzného nariadenia č. 9/2014 o  dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok**

**Predkladá : Ing. M. Mazúr, primátor mesta**

**Spracoval : Ing. Pozorčiaková**

**Názov : Návrh Všeobecne záväzného nariadenia č. 9/2014 o  dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok**

Mestský úrad vo Vrútkach pripravil na rokovanie Mestského zastupiteľstva vo Vrútkach Všeobecne záväzné nariadenie č. 9/2014  o dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok. Predmetné VZN bolo spracované v súlade so zákonom č. 442/2002 Z. z. o verejných vodovodoch a verejných kanalizáciách v znení neskorších predpisov a na podnet prokuratúry.

**Návrh**

**Všeobecne záväzné nariadenie č.9/2014**

**o dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mestské zastupiteľstvo vo Vrútkach, podľa § 4 ods. 3 a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a  ustanovenia § 36 ods. 7 písm. b) a c) zákona č. 442/2002 Z. z. o verejných vodovodoch a verejných kanalizáciách a o zmene a doplnení Zákona č. 276/2001 Z. z. o regulácii v sieťových odvetviach v znení neskorších predpisov vydáva toto Všeobecne záväzné nariadenie mesta Vrútky o dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok

**§ 1**

**Základné ustanovenia**

1. Toto všeobecne záväzné nariadenie o dočasnom obmedzení alebo zákaze užívania pitnej vody na iné účely v čase jej nedostatku a o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp podľa miestnych podmienok (ďalej len VZN) upravuje:
2. dočasné obmedzenie alebo zákaz užívania pitnej vody na iné účely v čase jej

nedostatku

b) spôsob náhradného zásobovania vodou

c) spôsob náhradného odvádzania odpadových vôd a zneškodňovanie obsahu žúmp podľa

 miestnych podmienok.

**§ 2**

**Dočasné obmedzenie alebo zákaz užívania pitnej vody**

1. V súlade s ustanovením § 32 zákona NR SR č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v

 sieťových odvetviach v znení neskorších predpisov (ďalej len „zákon č. 442/2002

 Z.z.“) môže prevádzkovateľ prerušiť alebo obmedziť dodávku vody z verejného

 vodovodu.

1. Prevádzkovateľom verejného vodovodu na území Mesta Vrútky je Turčianska

vodárenská spoločnosť, a.s., Kuzmányho 25, 036 80 Martin.

1. O prerušení alebo obmedzení užívania pitnej vody z verejného vodovodu informuje

obec odberateľov cestou obecného rozhlasu a na internetovej stránke obce. Vo vyhlásení sa uvedie čas, od kedy platí obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou.

1. V čase obmedzenia užívania pitnej vody na iné účely ako je zásobovanie obyvateľov

 pitnou vodou je zakázané pitnú vodu z verejného vodovodu používať na polievanie

záhrad, ihrísk, verejných priestranstiev, polievanie hrobových miest na cintoríne,

umývanie áut, napúšťanie bazénov a záhradných jazierok, na stavebné účely,

upratovanie a pod.

1. Dodávka pitnej vody bude v plnom rozsahu obnovená bez meškania po odpadnutí

dôvodov obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou. O obnovení dodávky pitnej vody obec informuje obyvateľov obce cestou obecného rozhlasu a na internetovej stránke obce.

1. Prevádzkovateľ verejného vodovodu je povinný oznámiť obci a príslušným orgánom a

organizáciám prerušenie alebo obmedzenie dodávky pitnej vody v termíne stanovenom § 32 zákona č. 442/2002 Z. z. o verejných vodovodoch a kanalizáciách, vrátane obnovenia dodávky vody v normálnom režime z verejného vodovodu.

**§ 3**

**Náhradné zásobovanie pitnou vodou**

1. Pri prerušení alebo obmedzení dodávky pitnej vody z verejného vodovodu v prípadoch

uvedených v § 32 ods. 3 a ods. 4 zákona č. 442/2002. Z. z. o verejných vodovodoch a

verejných kanalizáciách a o zmene a doplnení zákona č. 276/2001 Z. z. o regulácii v

sieťových odvetviach v znení neskorších predpisov zabezpečí prevádzkovateľ verejného vodovodu náhradné zásobovanie pitnou vodou.

1. Náhradné zásobovanie pitnou vodou je vykonávané v medziach technických možností

a miestnych podmienok prevádzkovateľa verejného vodovodu, alebo spôsobom ustanoveným v prevádzkovom poriadku verejného vodovodu, spravidla denne, v čase od 7:00 hod. do 21:00 hod.

 a) rozvozom pitnej vody v cisternách, ktoré podľa potreby zabezpečí prevádzkovateľ

 verejného vodovodu, do obcou určených miest výdajní pitnej vody

 b) rozvozom balenej pitnej vody do obcou určených miest výdajní pitnej vody

 c) použitím vody zo súkromných studní po vykonaní hygienickej a zdravotnej

 kontroly

 3. Miesta a čas náhradného zásobovania pitnou vodou oznámi obec miestnym rozhlasom,

na úradnej tabuli obce a na internetovej stránke obce.

1. Minimálna potreba pitnej vody pri núdzovom zásobovaní pitnou vodou je 10 l na

osobu denne, v mimoriadne nepriaznivých podmienkach 5 l na osobu denne, najviac na tri po sebe nasledujúce dni.

**§ 4**

**Náhradné odvádzanie odpadových vôd**

1. Prevádzkovateľom verejnej kanalizácie je Turčianska vodárenská spoločnosť, a.s.,

 Kuzmányho 25, 036 80 Martin.

1. V prípade prerušenia alebo obmedzenia odvádzania odpadových vôd v prípadoch

uvedených v § 32 ods. 3 a ods. 4 zákona č. 442/2002. Z. z. o verejných vodovodoch a

verejných kanalizáciách a o zmene a doplnení zákona č. 276/2001 Z. z. o regulácii v

sieťových odvetviach v znení neskorších predpisov, zabezpečí prevádzkovateľ verejného vodovodu a verejnej kanalizácie náhradné odvádzanie odpadových vôd v medziach technických možností a miestnych podmienok prevádzkovateľa verejnej kanalizácie, alebo spôsobom ustanoveným v prevádzkovom poriadku verejnej kanalizácie.

1. Náhradné odvádzanie odpadových vôd a zneškodňovanie obsahu žúmp sa zabezpečuje vývozom cisternami alebo inými prepravnými prostriedkami.

**§ 5**

**Vymedzenie pojmov pre žumpy**

1. Producent odpadových vôd akumulovaných v žumpe - je každý koho činnosťou odpadové vody vznikajú.
2. Splašková odpadová voda - je použitá voda z obydlí a služieb, predovšetkým z ľudského metabolizmu a činností v domácnostiach, z kúpeľní, stravovacích zariadení a z iných podobných zariadení, ktorá nie je hromadená v žumpách.
3. Žumpa - je zakrytá podzemná vodotesná nádrž bez odtoku, určená na akumuláciu

odpadových vôd z domácností. Žumpa nie je vodnou stavbou a nevzťahuje sa na ňu režim vodného zákona.

1. Obsah žúmp je podľa Zoznamu II prílohy č.1 vodného zákona škodlivou látkou a platia pre ňu ustanovenia § 39 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov.
2. Vlastník žumpy - je osoba, ktorá zriadila žumpu spôsobom určeným právnymi predpismi.
3. Užívateľ žumpy - je jej vlastník pokiaľ sa hodnovernými dokladmi nepreukáže opak (napr. nájomná zmluva).

**§ 6**

**Zneškodňovanie odpadových vôd**

1. Vlastník, prípadne užívateľ žumpy, v ktorej sa akumulujú odpadové vody, je povinný pri ich likvidácii dodržiavať všetky platné právne predpisy.
2. Pri nakladaní s obsahom žumpy je každý povinný chrániť zdravie obyvateľstva a životné prostredie.

**§ 7**

**Stavebné podmienky na budovanie žumpy**

1. Žumpa nie je vodná stavba.
2. Žumpa sa buduje tam, kde splaškové odpadové vody nemožno odvádzať do verejnej kanalizácie.
3. Stavba žumpy musí zodpovedať príslušným právnym predpisom a technickým normám.
4. Na žumpu sa podľa zákona č. 50/1976 Zb. o územnom plánovaní a stavebnom poriadku v platnom znení vydáva stavebné povolenie spolu s povolením stavby, z ktorej bude zachytávať odpadové vody. V prípade, že stavba už existuje a žumpa sa bude budovať dodatočne, ide podľa § 139b ods. 6 písm. b) tohto zákona o drobnú stavbu, ktorá plní doplnkovú funkciu pre hlavnú stavbu a pri dodržaní zastavanej plochy nepresahujúcej 25 m2 a hĺbky 3 m na ňu postačí podľa § 55 ods. 2 tohto zákona ohlásenie stavebnému úradu.
5. Žumpu možno umiestniť na hranici pozemku, len ak jej umiestnením nebude trvalo obmedzené užívanie susedného pozemku na určený účel.
6. Žumpa musí byť umiestnená a riešená tak, aby bolo možné výhľadové pripojenie stavby na verejnú kanalizáciu.
7. Žumpa sa umiestňuje tak, aby bolo možné vyberať jej obsah.
8. Najmenšia vzdialenosť žumpy od studne individuálneho zásobovania vodou je daná slovenskými technickými normami.
9. Do žumpy nesmie byť odvedená zrážková voda.
10. Dno a steny žumpy musia byť vodotesné.
11. Stavebník je povinný uchovávať doklad o vodonepriepustnosti žumpy počas celej doby trvania stavby.

**§ 8**

**Povinnosti spojené s užívaním žumpy**

1. Užívateľ žumpy je povinný vybudovať a prevádzkovať žumpu tak, aby nedochádzalo k úniku obsahu žumpy do okolia a k ohrozovaniu alebo poškodzovaniu zdravia obyvateľov alebo životného prostredia.
2. Užívateľ žumpy musí zabezpečiť vývoz a zneškodnenie obsahu žumpy v intervaloch primeraných kapacite žumpy na vlastné náklady prostredníctvom oprávnených právnických osôb alebo fyzických osôb – podnikateľov a v súlade s platnými právnymi predpismi.
3. Prepravca obsahu žumpy je povinný ho odovzdať k zneškodneniu len na miesto na to určené – na čistiareň odpadových vôd, ktorej prevádzkový poriadok to umožňuje.
4. Užívateľ žumpy je povinný predložiť na požiadanie povereným zamestnancom Mesta Vrútky a príslušníkom Mestskej polície vo Vrútkach doklad o vývoze obsahu žumpy. Týmto nie sú dotknuté práva iných kontrolných orgánov oprávnených na takúto kontrolu.
5. Užívateľ žumpy je povinný uchovať doklad o zneškodňovaní obsahu žumpy po dobu jedného roka odo dňa zneškodnenia obsahu žumpy.
6. Ak sa pri kontrole zistí, že znečisťovanie vôd – napr. studní, potokov a riek, prípadne pôdy v okolí žumpy je v príčinnej súvislosti s technickým stavom žumpy, v takomto prípade je užívateľ žumpy povinný nechať vypracovať nový doklad o vodotesnosti žumpy.
7. Pri kontrole dokladov - evidencie o vývoze obsahu žumpy sa porovnáva vyvezené množstvo obsahu žumpy so spotrebovaným množstvom vody stanoveným v súlade s Vyhláškou č. 397/2003 Z. z., ktorou sa ustanovujú podrobnosti o meraním množstva vody dodávanej verejným vodovodom a množstvá vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody.
8. Obsah žumpy je dovolené vyvážať len na miesta na to určené.
9. Zakazuje sa vypúšťanie obsahu žúmp do záhrad, priekop, na trávnaté plochy a všetky poľnohospodárske a lesné pozemky, aj keby boli vo vlastníctve užívateľa žumpy. Zakazuje sa vypúšťanie obsahu žúmp do povrchových a podzemných vôd a do verejnej kanalizácie mimo miest na to určených.

**§ 9**

**Sankcie**

1. Porušenie povinností a zákazov ustanoveného týmto VZN právnickou osobou alebo

 fyzickou osobou oprávnenou na podnikanie bude kvalifikované ako správny delikt

 podľa § 39 ods. 3., zákona č. 442/2002. Z. z. o verejných vodovodoch a verejných

 kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov.

1. Obce uloží pokutu od 99 € do 3319 € právnickej osobe alebo fyzickej osobe

oprávnenej na podnikanie, ktorá porušila všeobecne záväzné nariadenie vydané podľa § 36 ods. 7 písm. b). zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov.

**§ 10**

**Záverečné ustanovenia**

 1. Návrh VZN bol zverejnený na úradnej tabuli v obci a na internetovej stránke obce dňa

 27.10.2014.

 2. VZN schválilo Mestské zastupiteľstvo o Vrútkach, dňa ................ 2014, uznesením

 číslo ................................

1. Schválené VZN bolo vyhlásené na úradnej tabuli a na internetovej stránke obce na

dobu 15 dní.

 4. VZN nadobúda účinnosť dňa .......................

 **Ing. Miroslav M a z ú r**

 primátor mesta